এ সময় ইমরান এইচ সরকার বলেন, “মীর কাসেম আলী শুধু যুদ্ধাপরাধই করেনি, স্বাধীন বাংলাদেশে মুক্তিযুদ্ধবিরোধী রাজনীতিকে পুনর্বাসনে প্রধান ভূমিকা পালন করেছে। ইসলামী ব্যাংকসহ নানা প্রতিষ্ঠান তৈরি করে যুদ্ধাপরাধীদের অর্থনৈতিক ভিত্তিকে দাঁড় করিয়েছে, যুদ্ধাপরাধী সংগঠন জামায়াতে ইসলামী, ছাত্রসংঘ তথা ছাত্রশিবিরের পুনর্বাসনে প্রধান ভূমিকা পালন করেছে।আমরা প্রত্যাশা করছি, মীর কাসেম আলীর মত যুদ্ধাপরাধীদের বিচার এবং সর্বোচ্চ শাস্তি প্রদানের মাধ্যমে মুক্তিযুদ্ধবিরোধী রাজনীতির কবর রচিত হবে।”